ai4bharat/Pralekha huggingface dataset:
कौशल्य विकास आणि उद्यमशीलता मंत्रालय
कौशल्य प्रशिक्षण केंद्रांची उभारणी
देशात,प्रत्येक जिल्ह्यात कौशल्य प्रशिक्षणासाठी, सार्वजनिक- खाजगी भागीदारी तत्वावर, आदर्श आणि आकांक्षी कौशल्य केंद्रे,म्हणजे प्रधानमंत्री कौशल केंद्र उभारण्यासाठी, कौशल्य विकास आणि उद्योजकता मंत्रालय प्रोत्साहन देत आहे.
असे प्रत्येक कौशल्य केंद्र उभारण्यासाठी, मंत्रालय,प्रकल्प गुंतवणुकीच्या 75% भांडवली खर्च पुरवते. 17 जानेवारी 2020 पर्यंत प्रधान मंत्री कौशल केंद्राद्वारे देशभरात 11.13 लाख उमेदवारांना प्रशिक्षण देण्यात आल्याची माहिती कौशल्य विकास आणि उद्योजकता राज्यमंत्री आर के सिंग यांनी आज लोकसभेत एक लेखी उत्तरात दिली.याच तारखेपर्यंत, देशातल्या 707 जिल्ह्यात 812 अशी केंद्रे मंजूर करण्यात आली,त्यापैकी 723 केंद्रे उभारण्यात आली.
पंतप्रधान कार्यालय
मनोज दास यांच्या निधनाबद्दल पंतप्रधानांनी व्यक्त केला शोक
मनोज दास यांच्या निधनाबद्दल पंतप्रधानांनी व्यक्त केला शोक
पंतप्रधान नरेंद्र मोदी यांनी प्रख्यात शिक्षण तज्ञ, लोकप्रिय स्तंभलेखक आणि बहु प्रतिभाशाली लेखक मनोज दास यांच्या निधनाबद्ल दुःख व्यक्त केले आहे.
‘मनोज दास यांनी प्रख्यात शिक्षण तज्ञ, लोकप्रिय स्तंभलेखक आणि बहु प्रतिभाशाली लेखक म्हणून ठसा उमटवला.इंग्रजी आणि ओडिया साहित्यात त्यांचे मोलाचे योगदान राहिले आहे. श्री अरबिंदो यांच्या तत्वज्ञानाचे ते खंदे पुरस्कर्ते होते. दास यांच्या निधनाने दुःख झाले. त्यांच्या कुटुंबियांच्या दुःखात सहभागी आहोत. ओम शांती’. असे पंतप्रधानांनी ट्विटरवर म्हटले आहे.
संरक्षण मंत्रालय
संरक्षण मंत्री राजनाथ सिंह यांनी ‘आयएनएस खांदेरी’ या पाणबुडीतून कारवार येथे केला समुद्र प्रवास
कुठलाही धोका निपटण्यासाठी सज्जता आणि आक्रमक क्षमता राखल्याबद्दल भारतीय नौदलाची केली प्रशंसा
संरक्षण मंत्री राजनाथ सिंह यांनी आपल्या कारवार नौदल तळ, कर्नाटक भेटी दरम्यान 27 मे, 2022 रोजी भारतीय नौदलाच्या सर्वात प्रबळ असलेल्या नौकांपैकी एक ‘आयएनएस खांदेरी’ या स्टेल्थ पाणबुडीतून समुद्र प्रवास केला. कलवरी श्रेणीच्या या अत्याधुनिक पाणबुडीच्या युद्ध क्षमता आणि आक्रमक शक्तीविषयी त्यांना माहिती देण्यात आली.
संरक्षण मंत्र्यांनी या पाणबुडीला पाण्याखाली वर्चस्व प्रस्थापित करण्याची क्षमता देणाऱ्या प्रगत सेन्सर सूट, युद्ध प्रणाली आणि शस्त्र क्षमता दर्शवणाऱ्या कार्याची पाहणी केली.
राजथान सिंह यांनी, या पाहणीबद्दल माध्यमांशी बोलताना, अतिशय आव्हानात्मक परिस्थितीत काम करण्याबद्दल पाणबुडीच्या कर्मचाऱ्यांचे तसेच कुठलाही धोका निपटण्यासाठी सज्जता आणि आक्रमण क्षमता कायम ठेवणे यासाठी अभिनंदन केले. भारतीय नौदल एक आधुनिक, प्रबळ आणि विश्वसनीय दल आहे, कुठल्याही परिस्थितीत सतर्क, सजग आणि विजयी होण्यास ते सक्षम आहे, असे गौरवोद्गार त्यांनी काढले. “आज भारतीय नौदलाची, जगातील आघाडीच्या नौदलामध्ये गणना होते.”असे ते म्हणाले.
‘आयएनएस खांदेरी’ हे मेक इन इंडियाचे ठळक उदाहरण आहे असे ते म्हणाले. भारतीय नौदलाने मागणी नोंदवलेल्या 41 पैकी 39 जहाजे/पाणबुड्या भारतीय जहाज बांधणी केंद्रात बनत आहेत. ज्या वेगाने आणि जितक्या संख्येने भारतीय नौदलाने जहाजे आणि पाणबुड्यांचे जलावतरण केले आहे त्याने पंतप्रधान नरेंद्र मोदींच्या स्वप्नातला ‘आत्मनिर्भर भारत’ तयार करण्याचा संकल्प अधिकच मजबूत होत आहे, असे राजनाथ सिंह म्हणाले
भारताच्या पहिल्या स्वदेशी विमानवाहू युद्ध नौका ‘विक्रांत’च्या जलावतरणाबद्दल राजनाथ सिंह म्हणाले, यामुळे आयएनएस विक्रमादित्य सोबतच देशाची सागरी सुरक्षा अधिक मजबूत होईल. मात्र, त्याचवेळी त्यांनी हे स्पष्ट केले की भारतीय नौदलाची सज्जता ही आक्रमणासाठी चिथावणी नाही तर, हिंद महासागर क्षेत्रात शांतता आणि सुरक्षेची हमी देण्यासाठी आहे.
संरक्षण मंत्रालय
लष्करी कर्मचाऱ्यांना सैनिकी मोर्चाच्या ठिकाणी घेऊन जाणारी विशेष ट्रेन रवाना
नवी दिल्ली, 17 एप्रिल 2020
बंगळूरू, बेळगाव आणि सिकंदराबाद येथील लष्करी प्रशिक्षण आस्थापनांमध्ये व्यावसायिक अभ्यासक्रम पूर्ण केलेले आणि उत्तर भारतातील परिचालन क्षेत्रात तैनात असणाऱ्या तुकड्यांमध्ये पुन्हा सामील होण्यासाठी आज  सुमारे 950 लष्करी कर्मचाऱ्यांना घेऊन एक विशेष ट्रेन बंगळूरू हून रवाना झाली. या सर्व कर्मचाऱ्यांनी बंधनकारक असलेला विलगीकरण कालवधी पूर्ण केला असून ते सर्व वैद्यकीय दृष्ट्या तंदुरुस्त आहेत.
कोविड-19 व्यवस्थापनाचा भाग म्हणून शक्यतो सर्व खबरदारी घेताना सॅनिटायझेशन बोगद्याची स्थापना करण्याव्यतिरिक्त रेल्वे फलाट, रेल्वेचे डब्बे आणि सामानाचे निर्जंतुकीकरण करण्यात आले आहे. प्रवेश आणि तपासणी करतांना सामाजिक अंतराचे पालन केले गेले.
देशाच्या ईशान्य भागात तैनात असणाऱ्या तुकडीमध्ये सामील होण्यासाठी लष्कराच्या जवानांना घेऊन जाणारी दुसरी ट्रेन नंतर रवाना करण्यात येणार आहे.
कर्नल अमन आनंद,पीआरओ 
B.Gokhale/S.Mhatre/P.Kor
(
आरोग्य आणि कुटुंब कल्याण मंत्रालय
कोविड-19 बाबतची अद्ययावत माहिती
देशव्यापी लसीकरण मोहिमेत आतापर्यंत कोविड प्रतिबंधक लसीच्या 86 कोटी 01 लाख मात्रा देण्यात आल्या आहेत.
सध्या कोविड सक्रीय असलेल्या रुग्णांची संख्या एकूण कोविड बाधित रुग्णसंख्येच्या 1% हून कमी, सध्या हे प्रमाण 0.89% इतके आहे
भारतात सध्या 2,99,620 कोविड सक्रीय रुग्ण आहेत, ही गेल्या 191 दिवसांतील सर्वात कमी रुग्णसंख्या आहे
गेल्या 24 तासांत 26,041 नव्या कोरोना बाधितांची नोंद झाली
रोगमुक्ती दर सध्या 97.78% आहे
गेल्या 24 तासांत 29,621 रुग्ण कोरोनामुक्त झाल्यामुळे आता एकूण रोगमुक्तांची संख्या वाढून 3,29,31,972 आहे
साप्ताहिक पॉझिटीव्हिटी दर  गेले 94 दिवस 3% हून कमी
दैनंदिन पॉझिटीव्हिटी दर  गेले 28 दिवस 3% हून कमी
आतापर्यंत कोविड संसर्ग तपासणीच्या एकूण 56 कोटी 44 लाख चाचण्या करण्यात आल्या
पंतप्रधान कार्यालय
मिशन शक्ती मधल्या वैज्ञानिकांशी पंतप्रधानांचा व्हिडिओ कॉन्फरन्सद्वारे संवाद
नवी दिल्ली, 27 मार्च 2019
मिशन शक्ती यशस्वी करणाऱ्या वैज्ञानिकांशी पंतप्रधान नरेंद्र मोदी यांनी आज व्हिडिओ कॉन्फरन्सिंगद्वारे संवाद साधला.
मिशन शक्ती यशस्वीपणे पार पडल्यामुळे ॲन्टी सॅटेलाईट मिसाईल अर्थात उपग्रह भेदी क्षेपणास्त्राद्वारे उपग्रहाला यशस्वीरित्या लक्ष्य करण्याची क्षमता बाळगणारा भारत हा जगातला चौथा देश ठरला आहे.
या यशाबद्दल अभिनंदन! वैज्ञानिकांनी जे उद्दिष्ट ठेवले होते ते यशस्वीरित्या पूर्ण करणाऱ्या आपल्या वैज्ञानिकांचा संपूर्ण राष्ट्राला अभिमान आहे.
वसुधैव कुटुंबकम अर्थात हे विश्वची माझे घर, हे तत्वज्ञान भारत अनुसरतो. मात्र शांतता आणि सद्भावनेसाठी काम करणाऱ्या शक्ती, शांतता प्राप्तीसाठी सदैव शक्तीशाली रहायला हव्यात यावर त्यांनी भर दिला.
वैश्विक आणि क्षेत्रीय शांततेसाठी भारत सक्षम आणि मजबूत हवा. यासाठीच्या प्रयत्नात आपल्या वैज्ञानिकांनी निष्ठेने योगदान दिले आहे. संपूर्ण मंत्रिमंडळातर्फे त्यांनी वैज्ञानिकांना शुभेच्छा दिल्या.
M.Chopade/N.Chitale/D. Rane
(Visitor Counter : 230
पंतप्रधान कार्यालय
पंतप्रधानांनी सिताराम येचुरी यांचे पुत्र आशिष यांच्या निधनाबद्दल व्यक्त केला शोक
नवी दिल्ली, 22 एप्रिल 2021
पंतप्रधान नरेंद्र मोदी यांनी सीताराम येचुरी यांचे पुत्र आशिष यांच्या दुःखद आणि अकाली निधनाबद्दल शोक व्यक्त केला आहे.
"सिताराम येचुरीजी यांचे पुत्र आशिष यांच्या दुःखद व अकाली निधनाबद्दल त्यांच्या कुटुंबीयांप्रती संवेदना व्यक्त करतो, ओम शांती." असे पंतप्रधानांनी आपल्या ट्वीट संदेशात म्हटले आहे.S.Tupe/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 63
संरक्षण मंत्रालय
प्रजासत्ताक दिनी होणाऱ्या पथसंचालनात 321 शालेय विद्यार्थी आणि 80 लोककलावंत होणार सहभागी
नवी दिल्ली, 13 जानेवारी 2021
येत्या 26 जानेवारीला राजपथावर होणाऱ्या प्रजासत्ताक दिनाच्या कार्यक्रमात दिल्लीतल्या चार शाळांचे विद्यार्थी आणि सांस्कृतिक कार्यक्रमात पूर्व क्षेत्रीय संस्कृती केंद्र, कोलकाता इथले लोककलावंत सहभागी होणार आहेत. यासाठी, संरक्षण मंत्रालय आणि दिल्लीच्या शिक्षण संचालनालयाने 401 विद्यार्थी आणि कलावंतांची निवड केली आहे. यात 271 मुली आणि 131 मुलांचा समावेश आहे. DTEA उच्च माध्यमिक शाळा दिल्ली, माउंट अबू पब्लिक स्कूल रोहिणी, विद्या भारती शाळा, माध्यमिक सरकारी कन्या शाळा या शाळांमधील विद्यार्थ्यांची निवड करण्यात आली आहे. सांस्कृतिक कार्यक्रमात पूर्व क्षेत्रीय संस्कृती केंद्र, कोलकाता इथल्या लोककलावंतांची निवड करण्यात आली आहे.
आत्मनिर्भर भारत : माउंट अबू पब्लिक स्कूल आणि विद्या भारती शाळेची संकल्पना आत्मनिर्भर भारत असून, यात 38 मुले आणि 54 मुली सहभागी होणार आहेत.
माध्यमिक सरकारी कन्या शाळेच्या 102 विद्यार्थिनी, “हम फिट, तो इंडिया फिट” या संकल्पनेवर आधारित कार्यक्रम सादर करणार आहेत. पंतप्रधान नरेंद्र मोदी यांनीसुरु केलेल्या ‘फिट इंडिया’मोहिमेपासून प्रेरणा घेत हा कार्यक्रम तयार करण्यात आला आहे.
DTEA उच्च माध्यमिक शाळेचे 127 विद्यार्थी पारंपरिक वेशात तामिळनाडू राज्यातले लोकनृत्य सादर करतील.
कोलकात्याच्या पूर्व क्षेत्र सांस्कृतिक केंद्राचे 80 कलावंत ओडिशा कालाहांडी येथील बजसाल लोकनृत्य सादर करतील.
आज माध्यमांसमोर झालेल्या पूर्वावलोकनादरम्यान युवा विद्यार्थ्यांनी या कार्यक्रमात सहभागी होण्याची संधी मिळाल्याबद्दल आनंद व्यक्त केला. या कार्यक्रमात सहभागी होण्याची संधी मिळणे आणि राजपथावर मान्यवर अतिथींसमोर आपले कलागुण सादर करण्याची संधी मिळणे ही अभिमानाची गोष्ट आहे, आशी प्रतिक्रिया या सर्वांनी व्यक्त केली.
कोविडच्या पार्श्वभूमीवर, यंदाच्या प्रजासत्ताक दिनाच्या कार्यक्रमात मुले आणि लोककलावंतांची संख्या 400 पर्यंत कमी करण्यात आली आहे. गेल्यावर्षी 600 पेक्षा जास्त विद्यार्थी व कलावंत या सोहळ्यात सहभागी झाले होते.
Jaydevi P.S/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 95
पंतप्रधान कार्यालय
भारताच्या जी 20 अध्यक्षतेच्या पार्श्वभूमीवर सर्वपक्षीय बैठक
जी 20 अध्यक्षपद संपूर्ण राष्ट्राचे आहे!
जी 20 अध्यक्षपद ही जगाला भारताची ओळख करून देण्याची संधी
भारताबद्दल जागतिक स्तरावर कुतूहल आणि आकर्षण आहे.
जी 20 अध्यक्षतेमुळे पर्यटन आणि स्थानिक अर्थव्यवस्थेला चालना देण्याची संधी प्राप्त
भारताच्या जी 20 अध्यक्षतेच्या सर्व पैलूंवर चर्चा करण्याच्या दृष्टीने 5 डिसेंबरला सर्वपक्षीय बैठक बोलावण्यात आली होती. पंतप्रधान नरेंद्र मोदी यांच्या अध्यक्षतेखाली झालेल्या या बैठकीत संपूर्ण देशभरातील राजकीय नेत्यांनी सक्रिय सहभाग घेतला.
भारताचे जी 20 अध्यक्षपद संपूर्ण राष्ट्राचे आहे आणि भारताची बलस्थाने संपूर्ण जगाला दाखवण्याची ही एक सुवर्णसंधी आहे, असे पंतप्रधान यावेळी म्हणाले. सध्या भारताबद्दल जागतिक स्तरावर कुतूहल आणि आकर्षण वाटत असल्याने भारताच्या जी 20 अध्यक्षपदाचा वाव आणखी विस्तारत असल्याचे त्यांनी सांगितले.
सांघिक प्रयत्नांचे महत्त्व विषद करून पंतप्रधानांनी जी 20 परिषदेनिमित्त देशात विविध ठिकाणी होणाऱ्या सर्व बैठका आणि कार्यक्रमांचे नियोजन करण्यात सर्व नेत्यांनी सहकार्य करावे, असे आवाहन केले. जी 20 अध्यक्षतेमुळे देशातील मोठ्या शहरांच्या पलीकडील भारत जगाला दाखवण्याची संधी मिळाली असून त्यायोगे देशाच्या सर्व भागांमधील वैशिष्ठ्ये जगासमोर येतील, असा विश्वास त्यांनी व्यक्त केला.
भारताच्या जी 20 अध्यक्षपदाच्या कार्यकाळात परदेशातील असंख्य निमंत्रित भारतात येणार असून जी 20 बैठका आयोजित केल्या जातील त्या ठिकाणी पर्यटनाला चालना देण्यासाठी आणि स्थानिक अर्थव्यवस्थेला चालना देण्यासाठी प्रयत्न करणे आवश्यक आहे, असे पंतप्रधान म्हणाले.
पंतप्रधानांच्या संबोधनापूर्वी जे. पी. नड्डा, मल्लिकार्जुन खर्गे, ममता बॅनर्जी, नवीन पटनायक, अरविंद केजरीवाल, वाय. एस. जगन मोहन रेड्डी, सीताराम येचुरी, चंद्राबाबू नायडू, एम. के. स्टॅलिन, एडप्पाडी के. पलानीस्वामी, पशुपतीनाथ पारस, एकनाथ शिंदे आणि के.एम. कादर मोहिदीन अशा विविध राजकीय नेत्यांनी भारताच्या जी 20 अध्यक्षपदाविषयीचे त्यांचे विचार व्यक्त केले.
या बैठकीत गृहमंत्री आणि अर्थमंत्र्यांनी संक्षिप्त स्वरूपात माहिती दिली. भारताच्या G20 प्राधान्यक्रमांच्या पैलूंचा समावेश असलेले तपशीलवार सादरीकरण करण्यात आले.
या बैठकीला केंद्रीय मंत्री राजनाथ सिंह, अमित शाह, निर्मला सीतारामन, डॉ. एस. जयशंकर, पीयूष गोयल, प्रल्हाद जोशी, भूपेंद्र यादव आणि माजी पंतप्रधान एच. डी. देवेगौडा उपस्थित होते.
कृषी मंत्रालय
खरीप विपणन हंगाम 2020-21 मधील किमान आधारभूत किंमत योजनेनुसार पीक खरेदी सुरु
यंदा तांदळाच्या खरेदीमध्ये मागील वर्षाच्या तुलनेत 26.48 टक्के वाढ
आतापर्यंत सुमारे 73.62 लाख शेतकऱ्यांना खरीप विपणन हंगाम खरेदी व्यवहारांचा लाभ झाला असून त्यांना एमएसपी दराने 1,03,024.29 कोटी रुपये मिळाले
नवी दिल्ली, 13 जानेवारी 2021
चालू खरीप विपणन हंगाम 2020-21 मध्ये, सरकारने सध्याच्या किमान आधारभूत किंमत योजनांनुसार शेतकऱ्यांकडून किमान आधारभूत किंमत दराने पीक खरेदी करणे सुरू ठेवले आहे.
खरीप 2020-21 साठी पंजाब, हरियाणा, उत्तर प्रदेश, तेलंगणा , उत्तराखंड, तामिळनाडू , चंदीगड , जम्मू-काश्मीर , केरळ , गुजरात, आंध्रप्रदेश, छत्तीसगड, ओदिशा , मध्य प्रदेश, महाराष्ट्र आणि बिहार या राज्यात आणि केंद्रशासित प्रदेशामध्ये धान खरेदी सुरळीत सुरु असून मागील वर्षाच्या 431.41 लाख मेट्रिक टन च्या तुलनेत 12.01.2021 पर्यंत 545.67 लाख मेट्रिक टन खरेदी झाली आहे.. मागील वर्षाच्या तुलनेत ही वाढ 26.48 % टक्के आहे. एकूण 545.67 लाख मेट्रिक टन खरेदीपैकी एकट्या पंजाबने 202.77 लाख मे.टन.खरेदी केली असून एकूण खरेदीच्या 37.16 टक्के आहे.
सुमारे 73.62 लाख शेतकऱ्यांना सध्या सुरू असलेल्या केएमएस खरेदीचा लाभ मिळाला आहे, ज्याचे एमएसपी मूल्य 1,03,024.29 कोटी रुपये आहे.
तसेच राज्यांकडून मिळालेल्या प्रस्तावाच्या आधारे मूल्य समर्थन योजनेंतर्गत तामिळनाडू, कर्नाटक, महाराष्ट्र, तेलंगणा, गुजरात, हरियाणा, उत्तर प्रदेश, ओदिशा , राजस्थान , आंध्र प्रदेश या राज्यांसाठी खरीप विपणन हंगाम 2020 च्या 51.66 लाख मेट्रिक टन डाळी व तेलबिया खरेदीला मान्यता देण्यात आली.
आंध्र प्रदेश , कर्नाटक, तामिळनाडू आणि केरळ राज्यांसाठी 1.23 एलएमटी खोबऱ्याच्या  खरेदीला मंजुरी देण्यात आली. याशिवाय गुजरात आणि तामिळनाडू याना रब्बी हंगाम 2020-2021 साठी 2.50 लाख मेट्रिक टन डाळी व तेलबिया खरेदीला मान्यता देण्यात आली.
इतर राज्ये / केंद्रशासित प्रदेशांकडून पीएसएस अंतर्गत डाळी, तेलबिया आणि खोबरे खरेदीचे प्रस्ताव प्राप्त झाल्यावर त्यांनाही मान्यता देण्यात येईल जेणेकरून या पिकांच्या एफएक्यू ग्रेडची खरेदी 2020-21 वर्षासाठी अधिसूचित एमएसपीनुसार करता येईल. जर अधिसूचित कापणीच्या कालावधीत बाजार दर एमएसपीपेक्षा कमी असल्यास केंद्रीय नोडल संस्था ,राज्य नामांकित खरेदी एजन्सीमार्फत खरेदी केली जाईल.
12.01.2021 पर्यंत सरकारने आपल्या नोडल एजन्सीमार्फत मूग ,उडीद आणि भुईमूग शेंगांची 1,551.68 कोटी रुपये किमान आधारभूत किंमत 2,89,998.31 मे.टन खरेदी केली असून तमिळनाडू, महाराष्ट्र आणि हरियाणामधील 1,54,238 शेतकऱ्यांना लाभ झाला आहे. त्याचप्रमाणे 5,089 मे टन खोबरे  चे एमएसपी मूल्य 52.40 कोटी रुपये असून कर्नाटक आणि तामिळनाडूमधील 3,961 शेतकऱ्यांना फायदा झाला आहे. खोबरे आणि उडदाच्या संदर्भात बहुतांश प्रमुख उत्पादक राज्यांमध्ये दर एमएसपीपेक्षा अधिक आहे. खरीप डाळी व तेलबियांच्या आवक लक्षात घेऊन संबंधित राज्यांनी ठरविलेल्या तारखेपासून संबंधित राज्य / केंद्रशासित प्रदेश सरकार खरेदी सुरू करण्यासाठी आवश्यक व्यवस्था करत आहेत.
किमान आधारभूत किंमतअंतर्गत कापूस खरेदी पंजाब, हरियाणा, राजस्थान आणि मध्य प्रदेशात सुरळीत सुरू आहे. 12.01.2021पर्यंत 24,648.50 कोटी रुपये किंमतीच्या 84,27,125 कापसाच्या गासंड्या खरेदी केल्या असून त्याचा फायदा 17,17,886 शेतकऱ्यांना झाला आहे.
Jaydevi P.S /P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 56
आरोग्य आणि कुटुंब कल्याण मंत्रालय
भारतीय वैद्यकीय संशोधन परिषद  आणि स्वित्झर्लंडचे फाउंडेशन फॉर न्यू डायग्नोस्टिक्स  यांच्यामधील सामंजस्य कराराला केंद्रीय मंत्रिमंडळाची मंजुरी
नवी दिल्ली, 18 ऑगस्ट 2021
पंतप्रधान नरेंद्र मोदी यांच्या अध्यक्षतेखालील केंद्रीय मंत्रिमंडळाला, भारतीय वैद्यकीय संशोधन परिषद  आणि स्विझर्लंडच्या फाउंडेशन फॉर इनोव्हेटिव्ह न्यू डायग्नोस्टिक्स  यांच्यामध्ये परस्पर सहमतीने झालेल्या, भारत आणि स्विझरलँड यांच्यामधील वैज्ञानिक आणि तंत्रज्ञानविषयक क्षेत्रातील आंतरराष्ट्रीय सहकार्याच्या चौकटीतील बंध दृढ करण्याच्या हेतूने केलेल्या सामंजस्य कराराबाबत अवगत करण्यात आले.
सामंजस्य करारावर फेब्रुवारी 2019 मध्ये भारताकडून स्वाक्षरी करण्यात आली.
उपयोग:
भारत आणि स्विझरलँड यांच्यामधील वैज्ञानिक आणि तंत्रज्ञानविषयक क्षेत्रातील आंतरराष्ट्रीय सहकार्याच्या चौकटीतील बंध या सामंजस्य करारामुळे अधिक दृढ होतील
आर्थिक परिणाम :
या कामातील स्थानिक सहभागीदार व विनंती प्रस्तावांमार्फत आलेले संशोधक यांच्यासाठी भारतीय वैज्ञानिक संशोधन परिषदेकडून 100,000 अमेरिकन डॉलर्सचा निधी उपलब्ध करेल तर 400,000 अमेरिकन डॉलर्सचा निधी FIND कडून उभा केला जाईल.
पार्श्वभूमी:
भारतीय वैद्यकीय संशोधन परिषद जैव वैद्यकीय क्षेत्रातील विद्यापीठीय तसेच विद्यापीठबाह्य संशोधनासाठी प्रोत्साहन देत असते. फाईंड ही भारतीय कंपनी कायदा 2013 तील कलम 88 अंतर्गत निर्माण केलेली विना-लाभ तत्त्वावरील स्वतंत्र संस्था आहे.S.Patil/V.Sahajrao/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 148
पंतप्रधान कार्यालय
दोहा डायमंड लीग मध्ये अव्वल स्थान पटकावल्याबद्दल पंतप्रधानांनी केले नीरज चोप्राचे अभिनंदन
नवी दिल्ली, 6 मे 2023
दोहा डायमंड लीग मध्ये अव्वल स्थान पटकावल्याबद्दल पंतप्रधान नरेंद्र मोदी यांनी नीरज चोप्राचे अभिनंदन केले आहे.
पंतप्रधानांनी ट्विट संदेशात म्हटले आहे :
"या वर्षातील पहिलीच स्पर्धा आणि विजेतेपद!
88.67 मीटरच्या सर्वोत्तम जागतिक नोंदीसह उत्कृष्ट भालाफेक, @Neeraj_chopra1 नीरज चोप्राने दोहा डायमंड लीग मध्ये चमकदार कामगिरी केली आहे. त्याचे हार्दिक अभिनंदन. भविष्यातील कामगिरीसाठी खूप खूप शुभेच्छा."
S.Thakur/B.Sontakke/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
सुक्ष्म, लघु आणि मध्यम उदयोग मंत्रालय
सूक्ष्म,लघु आणि मध्यम उद्योगांमध्ये रोजगाराच्या संधी
नवी दिल्ली, 6 डिसेंबर 2021
अनिगमित अकृषिक उपक्रम आणि  वरील राष्ट्रीय नमूना सर्वेक्षण अहवालाच्या  73 व्या फेरीनुसार, सूक्ष्म,लघु आणि मध्यम उद्योगांमध्ये कार्यरत व्यक्तींची अंदाजे संख्या सुमारे 11.10 कोटी आहे. सांख्यिकी आणि कार्यक्रम अंमलबजावणी मंत्रालयाने  याचे आयोजन केले होते.
पंतप्रधान रोजगार निर्मिती कार्यक्रम  अंतर्गत 2016-17, 2017-18, 2018-19, 2019-20, 2020-21 आणि 2021-22  या वर्षात सूक्ष्म उद्योगांमध्ये अंदाजे रोजगार निर्मिती  15.11.2021 पर्यंत) अनुक्रमे 4.08 लाख, 3.87 लाख, 5.87 लाख, 5.33 लाख, 5.95 लाख आणि 2.90 लाख आहेत.
सूक्ष्म, लघु आणि मध्यम उद्योग मंत्रालय  देशातील सूक्ष्म, लघु आणि मध्यम उद्योग क्षेत्रातील रोजगाराच्या संधी वाढवण्यासाठी विविध योजना राबवत आहे.
देशातील एमएसएमई क्षेत्राला विशेषत: कोविड-19 महामारीमध्ये मदत करण्यासाठी सरकारने आत्मनिर्भर भारत अभियानांतर्गत अनेक उपक्रम हाती घेतले आहेत. त्यापैकी काही आहेत:
i.एमएसएमईसाठी 20,000 कोटी रुपये गौण कर्ज.
ii.एमएसएमईसह व्यवसायासाठी 3 लाख कोटी रुपयांची अनुषंगिक मुक्त स्वयंचलित कर्जे.
iii.एमएसएमई निधीच्या माध्यमातून रुपये 50,000 कोटींचे समभाग निधीच्या प्रवाहात आणणे
iv.एमएसएमईच्या वर्गीकरणासाठी नवीन सुधारित निकष.
v. व्यवसाय करणे सुलभ करण्यासाठी ‘उद्यम नोंदणी’द्वारे एमएसएमईची नवीन नोंदणी.
vi.200 कोटी रुपयांपर्यंतच्या खरेदीसाठी जागतिक निविदा नाहीत. यामुळे एमएसएमईला मदत होईल.
केंद्रीय एमएसएमई मंत्री श्री नारायण राणे यांनी आज राज्यसभेत एका लेखी उत्तरात ही माहिती दिली.
M.Chopade/V.Ghode/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 199
संरक्षण मंत्रालय
भारतीय तटरक्षक दलाने गोवा किनाऱ्यावर पुरवली तातडीची वैद्यकीय मदत
नवी दिल्ली, 6 जून 2021
भारतीय तटरक्षक दलाने आज गोवा येथून तातडीने समुद्र-आकाश मार्गे वैद्यकीय स्थलांतर यशस्वीरित्या समन्वयित केले. मेरीटाईम संरक्षण समन्वय केंद्र  येथे दुपारी 4:30 वाजता माहिती मिळाली की MT ELIM या जहाजावरील 50 वर्षे वयाच्या दक्षिण कोरियन नागरीकाला आपत्कालीन वैद्यकीय मदतीची आवश्यकता आहे. त्या वेळी गोव्याच्या दक्षिणेस सुमारे 109 एनएम अंतरावर असलेल्या मार्शल आयलँड या ध्वजवाहिनीला गोव्याच्या दिशेने जाण्याचे निर्देश देण्यात आले आणि तटरक्षक दलाचे जिल्हा मुख्यालय गोवा यांनी त्वरित रुग्णाला सुरक्षितपणे बाहेर काढण्यासाठी त्वरेने कार्यआराखडा तयार केला.
5 वाजून 30 मिनिटांनी आयसीजी सी -158 हे जहाज गोवा येथून निघाले, ते एमटी ईएलआयएमशी नियमित संपर्कात होते. रूग्णाला त्वरित बाहेर काढण्यासाठी आयसीजी चेतक हेलिकॉप्टर कोस्ट गार्ड एअर एन्क्लेव्ह  येथून तैनात करण्यात आले होते. सोसाट्याच्या मोसमी वाऱ्याला तोंड देत हेलिकॉप्टर जहाजापर्यंत पोहचले आणि एअर क्रू डायव्हरच्या मदतीने रूग्णाला विमानात आणले गेले. त्यानंतर रुग्णाला सुखरुप किनाऱ्यावर आणले गेले आणि गोव्यातील वास्को येथील एसएमआरसी रुग्णालयात हलविण्यात आले, आता रुग्णाची प्रकृती स्थिर असल्याची माहिती आहे.
S.Thakur/S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 138
अर्थ मंत्रालय
प्राप्तीकर विभागाचे महाराष्ट्र, कर्नाटक आणि उत्तर प्रदेश या राज्यांमध्ये छापे
नवी दिल्ली, 4 ऑक्टोबर 2021
प्राप्तीकर विभागाने 30 सप्टेंबर 2021 रोजी मुंबई, पुणे, नोयडा आणि बंगळूरू यांच्यासह अनेक प्रमुख शहरांमधील 37 व्यावसायिकांवर तपास आणि जप्ती कारवाया केल्या. हे व्यावसायिक गट/व्यक्ती केबल उत्पादन, स्थावर मालमत्ता, वस्त्रनिर्माण, छपाई यंत्रसामग्री, हॉटेल्स, मालवाहतूक, इत्यादी विविध प्रकारच्या उद्योगांमध्ये गुंतलेले आहेत.
तपास कारवाईदरम्यान अनेक आक्षेपार्ह कागदपत्रे, सुटी पत्रके, डायऱ्या, ईमेल्स आणि इतर डिजिटल पुरावे इत्यादी सामग्री हाती लागली आहे. सापडलेल्या साहित्यावरून या लोकांकडे प्राप्तीकर विभागाकडे नोंद नसलेली अनेक परदेशी बँक खात्यांची मालकी तसेच स्थावर मालमत्ता असल्याचे दिसून येत आहे.या व्यक्ती/गटांनी त्यांची बेहिशेबी मालमत्ता सुरक्षित ठेवण्यासाठी दुबईस्थित आर्थिक सेवा पुरवठादाराच्या सेवांचा वापर करून मॉरीशस, संयुक्त अरब अमिरात, ब्रिटीश वर्जिन बेटे इत्यादी करविषयक सवलती असलेल्या देशांमध्ये परदेशी कंपन्या आणि विश्वस्त संस्थांचे संदिग्ध आणि गुंतागुंतीचे जाळे निर्माण केले.
दुबईस्थित आर्थिक सेवा पुरवठादाराने या गट आणि व्यक्तींच्या बँक खात्यांमध्ये एका दशकाच्या अवधीत जमा केलेली रक्कम 10 कोटी अमेरिकी डॉलर्स हून अधिक आहे असे निदर्शनास आले होते आणि आणि हा पैसा स्वित्झर्लंड, संयुक्त अरब अमिरात, मलेशिया आणि इतर अनेक देशांमधील बँक खात्यांमध्ये जमा स्थितीत पडून राहिलेला आढळून आला. तपास कार्यात हाती लागलेल्या पुराव्यांवरून असे दिसून आले की, परदेशातील हा लपवून ठेवलेला पैसा या गटांनी परदेशातील बंद कंपन्यांच्या नावावर युनायटेड किंगडम, पोर्तुगाल, संयुक्त अरब अमिरात यासारख्या अनेक देशांमध्ये स्थावर मालमत्ता खरेदी करण्यासाठी वापरला आणि परदेशी बँक खात्यांतून तो पैसा प्रवर्तक किंवा परदेशातील त्यांच्या कुटुंबियांचे व्यक्तिगत खर्च भागविण्यासाठी घेतला असे भासवून त्यांच्या भारतीय कंपन्यांकडे वळविण्यात आला.
या तपास कारवाई दरम्यान, रोख रक्कम मिळविण्यासाठी पुरवठादारांना दिलेली खोटी देयके, बेहिशेबी रोख रकमेचा व्यय, हवाला व्यवहार, अधिकच्या पावत्या तयार करणे अशा गैरव्यवहारांशी संबंधित पुरावे देखील सापडले आहेत. तसेच निवासी आणि व्यावसायिक ठिकाणांहून अनुक्रमे बेहिशेबी रोख रक्कम तसेच 2 कोटी रुपयांहून अधिक किंमतीचे दागिने ताब्यात घेण्यात आले आहेत. पुढील तपास सुरु आहे.S.Tupe/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 157
सांख्यिकी आणि कार्यक्रम अंमलबजावणी मंत्रालय
स्वातंत्र्याच्या अमृतमहोत्सवानिमित्त सांख्यिकी आणि कार्यक्रम अंमलबजावणी मंत्रालयाकडून आयकॉनिक सप्ताहाचे आयोजन
क्षेत्रीय परीचालन विभाग महाविद्यालयीन/विद्यापीठातील विद्यार्थी आणि माजी विद्यार्थ्यांसाठी अधिकृत आकडेवारीवर आधारीत देशव्यापी प्रश्नमंजुषा स्पर्धेचे आयोजन
सांख्यिकी आणि कार्यक्रम अंमलबजावणी मंत्रालय येत्या 27 जून-ते 3 जुलै 2022 दरम्यान स्वातंत्र्याच्या अमृत महोत्सवानिमित्त आयकॉनिक सप्ताह साजरा करणार आहे.आठवडाभर चालणाऱ्या या उत्सवाचा एक भाग म्हणून, क्षेत्रीय परीचालन विभाग महाविद्यालय/विद्यापीठातील विद्यार्थ्यांसाठी अधिकृत आकडेवारीवर देशव्यापी प्रश्नमंजुषा स्पर्धा आयोजित करत आहे.
हा उपक्रम, मुंबई येथील क्षेत्रीय परीचालन विभागाच्या प्रादेशिक कार्यालयाच्या वतीने, लोकमान्य टिळक महापालिका वैद्यकीय महाविद्यालयात हा कार्यक्रम आयोजित करण्यात आला आहे.
मुंबई आणि जवळपासच्या परिसरातील विविध महाविद्यालये/विद्यापीठातील सुमारे 100 विद्यार्थी या कार्यक्रमात सहभागी होण्याची शक्यता आहे. सर्व सहभागी विद्यार्थ्यांना सहभागाचे प्रमाणपत्र दिले जाईल आणि विजेत्या संघांना आकर्षक बक्षिसे दिली जातील.
स्वातंत्र्याच्या अमृत महोत्सवाच्या या उत्सवात विद्यार्थ्यांना सहभागी करून घेण्याच्या भावनेने,अधिकृत आकडेवारीबद्दल जागरुकता वाढवणे आणि भारतीय अधिकृत सांख्यिकी प्रणालीच्या विविध पैलूंबद्दल तरुणांच्या मनात प्रबोधन करण्याचा या कार्यक्रमाचा उद्देश आहे.
रेल्वे मंत्रालय
रेल्वे रुळावरून चालू नका किंवा रेल्वे पटरीवर आराम करू नका-भारतीय रेल्वेचे आवाहन
(नवी दिल्ली, 10 मे 2020
पश्चिम रेल्वे आणि मध्य रेल्वेने सर्व स्थलांतरित कामगार आणि इतर नागरिकांना त्यांच्या स्वतःच्या सुरक्षेसाठी रेल्वे रुळावरून चालू नये असे आवाहन केले आहे. भारतीय रेल्वेने सर्व स्थलांतरित कामगारांना संयम राखण्याचे तसेच रेल्वे रुळावरून न चालण्याचे किंवा रेल्वे रुळावर आराम करू नये असे आवाहन केले आहे कारण हे अत्यंत धोकादायक तर आहेच तसेच रेल्वे कायद्यांतर्गत हे प्रतिबंधित देखील आहे.
सर्व स्थलांतरीत कामगार ज्यांना आपल्या राज्यात परत जायचे आहे त्यांनी नजीकच्या जिल्हा अधिकाऱ्यांना संपर्क करून अर्ज करावा जेणेकरून त्यांना श्रमिक विशेष ट्रेनने त्यांच्या इच्छित स्थळी पाठवता येईल. अडकलेल्या लोकांना त्यांच्या राज्यात पाठवण्यासाठी पश्चिम रेल्वे, मध्य रेल्वे तसेच भारतीय रेल्वेच्या इतर विभागांमध्ये श्रमिक विशेष रेल्वे गाड्या चालविल्या जात आहेत. 10 मे 2020, दुपारी 3 वाजेपर्यंत प्राप्त झालेल्या आकडेवारीनुसार देशभरातील विविध राज्यांमधून एकूण 366 श्रमिक विशेष रेल्वेगाड्या चालविण्यात आल्या आहेत. यापैकी 287 आपल्या गंतव्यस्थानी पोहोचल्या असून 79 गाड्यांचा प्रवास सुरु आहे.
लॉकडाऊनमुळे नियमित प्रवासी रेल्वे सेवा स्थगित राहिली असली तरी, देशभरात जीवनावश्यक वस्तूंचा पुरवठा सुरू ठेवण्यासाठी मालगाड्या व विशेष पार्सल गाड्या चालू ठेवल्या आहेत, अशी माहिती रेल्वेने दिली आहे. वर नमूद केलेल्या श्रमिक रेल्वे गाड्यां व्यतिरिक्त ह्या गाड्या चालविल्या जात आहेत. याशिवाय, भारतीय रेल्वेने 12 मे 2020 पासून हळूहळू प्रवासी सेवा पुन्हा सुरू करण्याची योजना जाहीर केली असून सुरुवातीला 15 मार्गावरील सेवा सुरू होतील . स्थलांतरित कामगारांना त्याच्या वैयक्तिक सुरक्षेसाठी योग्य ती सर्व सावधगिरी बाळगण्याची विनंती करण्यात आली आहे.